पर्चा हाथ आते ही चेहरों पर आई मुस्कान
भास्कर संवाददाता. भगवानपुरा
शासकीय उत्कृष्ट विद्यालय में बुधवार को सीसीटीवी कैमरे की निगरानी में कक्षा 12वीं का पहला पर्चा हिंदी विषय का हुआ। परीक्षा 10 कमरों में हुई। केंद्राध्यक्ष एलआर यादव ने बताया परीक्षा केंद्र उत्कृष्ट विद्यालय में 342 परीक्षार्थियों में से 280 उपस्थित हुए। 62 परीक्षार्थी अनुपस्थित रहे। प्रभारी प्राचार्य सुमेरसिंह जाधव ने बताया प्रबंधन ने कड़ी सुरक्षा के लिए 16 सीसीटीवी कैमरे लगाए हैं। इस साल कोई नकल प्रकरण नहीं बना। इसी तरह कन्या हाईस्कूल प्राचार्य आशा पाटीदार ने बताया परीक्षा में कुल 195 छात्रों ने परीक्षा दी। 5 अनुपस्थित रहे।
बोर्ड परीक्षा का पहला पेपर विशिष्ट हिंदी विषय का पेपर देकर बाहर निकली हर्षाली, निकिता, निशा, सृष्टि, रंजना, सुमैय्या, सिरील के चेहरों पर ख़ुशी थी। वे अपनी सहेलियों के साथ प्रश्न पत्र के बारे में एकदूसरे से पूछती रहीं। केंद्राध्यक्ष सत्यनारायण मालवीय एवं सहायक केंद्राध्यक्ष विजय पाटील व सिगदार बर्डे ने बताया नकल संबंधी कोई प्रकरण नहीं बना।
64 विद्यार्थियों ने दी परीक्षा, एक अनुपस्थित
खामखेड़ा | शासकीय उच्चतर माध्यमिक विद्यालय खामखेड़ा में केंद्राध्यक्ष डीएस झिलवे बोरावां व सहायक एमएल डुडवे सरवर देवला के मार्गदर्शन में 65 विद्यार्थियों में से 64 ने हिंदी का प्रश्न पत्र हल किया। एक विद्यार्थी अनुपस्थित रहा। प्रथम प्रश्न पत्र आते ही छात्र हल करने में जुट गए। पहला पर्चा हिंदी विषय का अच्छा आने से छात्र-छात्राओं में खुशी जताई। छात्रा मनीषा मीणा, कोमल वर्मा, अंजू खांडे, बरखा, मेघा, ने अच्छे अंक आने की उम्मीद जताई।
परीक्षा देने के बाद कक्ष के बाहर चर्चा करती छात्राएं।
hin_Deva mai_Deva hin_Deva hin_Deva hin_Deva hin_Deva hin_Deva